b'\n_START_ARTICLE_\nDobro jutro, dragi poslu\xc5\xa1alci!\n_START_PARAGRAPH_\nPovest Dobro jutro, poslu\xc5\xa1alci! je delo prekmurskega pisatelja Ferda Godine. Objavljena je bila v zbirki povesti z naslovom Sini\xc4\x8dke v \xc5\xa1kornju.\n_START_SECTION_\nInterpretacija\n_START_PARAGRAPH_\nV zbirki Sini\xc4\x8dke v \xc5\xa1kornju je zbranih 33 povesti pisatelja Ferda Godine, in ena izmed povesti ima naslov Dobro jutro, poslu\xc5\xa1alci! Govori o Kati, ki vsako jutro pri\xc4\x8dne z rutino, in ta je, da pri\xc5\xbege radio in ujame glas napovedovalca ali napovedovalke, ki pozdravi:\xc2\xa0\xc2\xbbDobro jutro, drage poslu\xc5\xa1alke in spo\xc5\xa1tovani poslu\xc5\xa1alci!\xc2\xab. Glas napovedovalca oziroma napovedovalke jo zmeraj spomni na njene tri otroke. O h\xc4\x8deri Ireni izvemo, da \xc5\xbeivi v Ljubljani, o dveh sinovih pa le, da eden \xc5\xbeivi v Kanadi, eden pa v Avstraliji. Kata napovedovalca/napovedovalko zmeraj ogovori, a odgovora ne dobi._NEWLINE_Nato nadaljuje svoj dan in odide v hlev, kjer nakrmi vse \xc5\xbeivali; krave, ma\xc4\x8dka, koko\xc5\xa1i, svinje. Tudi njih vse ogovori in se \xc5\xbeeli pogovarjati z njimi, a kaj ko odgovorov nazaj ni._NEWLINE_Osamljena Kata se nazadnje odpravi \xc5\xa1e v trgovino, kjer jo ljudje spra\xc5\xa1ujejo, kaj bo kupila. Odvrne jim, da ni\xc4\x8d, saj so ji otroci sezidali lepo hi\xc5\xa1o in jo preskrbeli s hrano. Seveda jo ljudje takoj vpra\xc5\xa1ajo kaj potem po\xc4\x8dne v trgovini. Odvrne jim, da v trgovino prihaja, ker je doma sama. Ko se dovolj nagovori, odide domov in zve\xc4\x8der ko gre spat komaj \xc4\x8daka naslednje jutro.\n_START_SECTION_\nNauk zgodbe\n_START_PARAGRAPH_\nKata je \xc5\xbeenska, ki je obti\xc4\x8dala v rutini. Vsak dan ponavlja eno in isto, in ne glede na to, da kar \xc5\xbeeli ne dobi, vstraja. \xc4\x8ceprav ima Kata hi\xc5\xa1o in je preskrbljena, je nesre\xc4\x8dna, kajti z nikomer se ne more pogovarjati, z otroki se ne sli\xc5\xa1i pogosto in tudi prijateljev nima, le znance iz trgovine s katerimi vsak dan malo pokramlja. Je tipi\xc4\x8dni primer, da denar brez prijateljev in dru\xc5\xbeine ne pomeni prav ni\xc4\x8d, kajti dru\xc5\xbeine in pravih prijateljev si ne more\xc5\xa1 kupiti z denarjem.'